Aga Khan IV

**Karim Al-Husseini** (; 13. joulukuuta 1936 – 4. helmikuuta 2025), tunnettiin nimellä **Aga Khan IV** () oli nizari-ismailiittien 49. imaami. Hän piti vuosina 1957–2025 imaamin asemaa ja Aga Khanin arvonimeä, jonka hän sai 20-vuotiaana isoisänsä Aga Khan III:n kuoleman jälkeen. Aga Khan IV tunnettiin ismailiittiseuraajiensa keskuudessa uskonnollisella nimikkeellä **Mawlānā Hazar Imam**.

## Varhaiset vuodet ja tausta
Aga Khan IV oli prinssi Aly Khanin (1911–1960) ja hänen ensimmäisen vaimonsa, prinsessa Taj-ud-dawlah Aga Khanin, (ent. Joan Yarde-Buller) (1908–1997), joka oli brittiläisen John Yarde-Bullerin, kolmannen Churstonin paronin, vanhin tytär.

Genevessä Sveitsissä 13. joulukuuta 1936 syntynyt prinssi Karim julistettiin terveeksi, vaikka hän syntyi ennenaikaisesti. Hänen veljensä Amyn Aga Khan syntyi alle vuotta myöhemmin. Vuonna 1949 hänen vanhempansa erosivat osittain prinssi Aly Khanin avioliiton ulkopuolisten suhteiden vuoksi, ja pian sen jälkeen prinssi Aly Khan meni naimisiin amerikkalaisen näyttelijän Rita Hayworthin kanssa, jonka kanssa hänellä oli tytär, prinsessa Yasmin Aga Khan, Aga Khan IV:n sisarpuoli. Prinssi Karim vietti varhaislapsuutensa Nairobissa, Keniassa ja opiskeli Sveitsissä ja Yhdysvalloissa. Hän valmistui Harvardin yliopistosta 1959 pääaineenaan islamin historia. Aga Khanilla on suvussaan iranilais-italialaista ja englantilaista verenperintöä.

## Imaamina ja hyväntekijänä

Isoisänsä Aga Khan III:n kuoleman jälkeen prinssi Karimista tuli 20-vuotiaana Aga Khan IV:n 49. imaami ohittaen isänsä prinssi Aly Khan ja setänsä prinssi Sadruddin Aga Khanin, jotka olivat suorassa perinnöllisessä linjassa.

Testamentissaan Aga Khan III perusteli vanhimman pojanpoikansa valitsemiselle seuraajakseen mikä merkitsi toista kertaa imamatin Nizari Ismaili -ketjun historiassa, kun edellisen imaamin pojanpojasta, edellisen imaamin yhden pojan sijaan, tehtiin seuraava imaami. Häntä pidetään profeetta Muhammadin jälkeläisenä 49:nnessä polvessa, Muhammadin tyttären Fatiman ja tämän aviomiehen Alin kautta.

Vuonna 1958, kun Pakistan osti Gwadarin satamakaupungin Omanilta, suurin osa kauppahinnan 5,5 miljardista Pakistani rupiasta tuli Aga Khanilta.  

Aga Khan IV teki merkittäviä määriä hyväntekeväisyyttä erityisesti islamilaisessa maailmassa. Tätä tarkoitusta varten on perustettu Aga Khan Development Network -niminen järjestö (AKDN), jonka alaisuudessa toimii yhdeksän eri virastoa, mm. Aga Khan -yliopisto. Järjestö toimii yli 30 maassa, avustaa 2,3 miljoonaa lasta varhaisessa kehitysvaiheessa ja tuottaa 1,8 miljardia kWh puhdasta energiaa vuodessa. Vaikka Aga Khan oli uskonnollinen johtaja, AKDN ei ole virallisesti uskonnollinen järjestö, vaikka sen toimintaperiaatteet perustuvat islamiin.

Melko pian Aga Khaniksi noustuaan hän määräsi seuraajansa hankkimaan sen maan kansalaisuuden, jossa he elivät. Ismailiitit, jotka asuivat sellaisissa maissa, joissa he kohtasivat syrjintää, saivat Aga Khanilta määräyksen lähteä ja etsiä uuden kodin. Vuonna 1965 Aga Khan sanoi *[[The Sunday Times]]* -lehden haastattelussa, ettei ole koskaan juonut alkoholi, mutta ennemminkin omasta tahdostaan eikä niinkään uskontonsa painostamana, vaikka suhtautuminen alkoholiin onkin kielteinen, koska se sumentaa ajattelua. Vuonna 1986 Aga Khan otti käyttöön ismailiittien perustuslain, jonka on tarkoitus säädellä uskonnollisen yhteisön hallintoa.

Vuonna 2004 Aga Khan IV allekirjoitti Ammanin julistuksen, jonka tarkoitus on määritellä islamille yhteinen sisältö, yhdessä muiden merkittävien muslimijohtajien kanssa. Kaksi vuotta myöhemmin Aga Khan ilmaisi huolensa uskontojen välisen vuoropuhelusuhteiden murenemisesta sen jälkeen, kun paavi Benedictus XVI piti niin sanotun Regensburgin puheensa, jonka katsottiin loukanneen islamia.

Vuonna 2014 Aga Khan piti ensimmäisenä uskonnollisena johtajana puheen Kanadan parlamentin yhteisistunnolle.

Vuonna 2022 Aga Khan määräsi imaamikuntansa viralliseksi päämajaksi Lissabonissa sijaitsevaan Henrique de Mendonçan palatsin.  

## Perhe-elämä ja kiinnostuksen kohteet
Aga Khan nai englantilaisen mallin Sarah Frances (Sally) Croker-Poolen 22. lokakuuta 1969, kotonaan Pariisissa. He erosivat vuonna 1995. Aga Khanilla on kolme lasta avioliitostaan Croker-Poolen kanssa: 

*prinsessa Zahra Aga Khan (s. 18. syyskuuta 1970)
*prinssi Rahim Aga Khan (s. 12. lokakuuta 1971)
*prinssi Hussain Aga Khan (s. 10. huhtikuuta 1974)

Aga Khanin toinen vaimo on saksalaissyntyinen Gabriele Thyssen, joka kuuluu Thyssenin teollisuussukuun. Hänellä on yksi lapsi avioliitostaan Thyssenin kanssa: prinssi Aly Muhammad Aga Khan (s. 7. maaliskuuta 2000).

Hänen tiedetään olleen kiinnostunut hevosurheilusta. Aga Khanilla oli oma hevosia kasvattava tila sekä Ranskassa että Irlannissa.

## Kansalaisuudet ja omaisuus
Aga Khan IV asui Gouvieux’ssä Pariisin pohjoispuolella. Hänellä oli Yhdistyneen kuningaskunnan, Ranskan ja Sveitsin kansalaisuudet. Vuonna 2019 Portugalin presidentti ilmoitti julkisesti, että Aga Khan, joka oli vierailulla Lissabonissa, on hiljattain saanut Portugalin kansalaisuuden.  

Vuonna 2010 Aga Khanille myönnettiin Kanadan kunniakansalaisuus.

Huolimatta monista kansalaisuuksistaan ja siitä, ettei Aga Khan hallinnut mitään maata itse, häntä kohdeltiin useilla ulkomaanmatkoillaan kuten ulkomaalaista valtionpäämiestä.

Aga Khan IV oli yksi maailman varakkaimmista henkilöistä. Vuonna 2009 *[[Forbes]]* arvio Aga Khanin omaisuudeksi miljardi dollaria. Vuonna 2013 *[[Vanity Fair (lehti)|Vanity Fair]]* -lehden arvio päätyi hieman yli miljardiin dollariin. Muut lähteet arvioivat omaisuuden olevan kolmen ja 13 miljardin dollarin välillä. Suurin osa hänen omaisuudestaan tuli ismailiittien lahjoituksista, jotka lahjoittavat vähintään kymmenen prosenttia rahoistaan uskonnolliselle johtajalleen. On kuitenkin epäselvää, menevätkö nämä rahat Aga Khanille vai tämän hyväntekeväisyysjärjestöille. Aga Khan itse sijoitti varallisuuttaan mm. luksushotelleihin. Muita Aga Khanin portfolioon kuuluvia sijoituskohteita olivat sanomalehdet ja lentoyhtiöt.

## Kuolema ja perintö
Aga Khan IV kuoli Lissabonissa 4. helmikuuta 2025. Hän oli kuollessaan 88-vuotias.

Seuraavaksi imaamiksi nimitettävä henkilö on kirjattu Aga Khan IV:n testamenttiin, ja seuraajan nimi julkistetaan myöhemmin. Seuraajaksi on kuitenkin valittu perinteiden mukaan Aga Khanin miespuolinen perillinen tai muu miespuolinen sukulainen. Testamentin luku ja uuden imaamin nimen julkaiseminen on tarkoitus pitää muutama päivä Aga Khanin kuoleman jälkeen. Uudeksi imaamiksi nousi 5. helmikuuta Aga Khanin vanhin poika Rahim, jonka titteli on Aga Khan V.

## Tittelit ja kunnianosoitukset
Aga Khania puhutetltiin arvonimellä "Teidän Korkeutenne", jonka hänelle myönsi kuningatar Elisabet II vuonna 1957. Titteli ei ole perinnöllinen eikä Aga Khan haallinnut mitään valtiota tai aluetta. Myös Iranin šaahi Mohammed Reza Pahlavi myönsi Aga Khanille vastaavan tittelin vuonna 1959.

### Ritarikunnat ja mitalit

*  Bahrainin ritarikunnan 1. luokka (Bahrain, 2003)
*  Sansibarin loistavan tähden ritarikunnan suurristi (Sansibar, 1957)
*  Mauritanian ansioritarikunnan komentaja (Mauritania)
*  Vapauden ritarikunnan suurristi (Portugali, 2017)
*  Kristuksen sotilaallisen ritarikunnan suurristi (Portugali, 2005)
*  Portugalin ansioritarikunnan suuristi (Portugali, 1998)
*  Henrik Purjehtijan ritarikunnan suurristi (Portugali)
*  Leijonan kansallinen ritarikunnan suurupseeri (Senegal, 1982)
*  Siviilimeriitin ritarikunnan suurristi (Espanja, 1991)
*  Brittiläisen imperiumin ritarikunnan ritarikomentaja (Iso-Britannia, 2003)
*  Kanadan ritarikunnan kunniakumppani (Kanada)
*  Kunnialegioonan komentaja (Ranska, 1990)
*  Taiteen ja kirjallisuuden ritarikunnan komentaja (Ranska)
*  Iranin kruunun ritarikunnan suurristi (Iran, 1967)
*  Persian valtakunnan 2500-vuotisjuhlan mitali (Iran, 1971)
*  Italian tasavallan ansioritarikunnan suurristi (Italia, 1977)
*  Työn ansioritarikunnan ritari (Italia, 1988)
*  Kultaisen sydämen ritarikunnan päällikkö (Kenia, 2007)
*  Ylä-Voltan kansallinen ritarikunnan suurristi (Ylä-Volta, 1965)
*  Malin kansallinen ritarikunnan suurristi (Mali, 2008)
*  Norsunluurannikon kansallinen ritarikunnan suurristi (Norsunluurannikko, 1965)
*  Padma Vibhushan (Intia, 2015) 
*  Valtaistuimen ritarikunnan suurristi (Marokko)
*  Afrikan helmen ritarikunta ketjulla (Uganda)
*  Madagaskarin kansallinen ritarikunnan 2. luokan suurristi (Madagaskar, 1966)
*  Ystävyyden ritarikunnan ritari (Tadžikistan, 1998)
*  Pakistanin ritarikunnan 1. luokka (Pakistan, 1983)
*  Erinomaisuuden ritarikunnan ritari (Pakistan, 1970)

Lähde:

### Akateemiset kunnianosoitukset

## Lähteet

## Aiheesta muualla